# Mal for nominasjoner – Utdanningskvalitetsprisen 2017

Nominasjonen må vise [hvordan tiltaket oppfyller kriteriene](http://www.nokut.no/ukp-fagskole/statutter). Den skal inneholde beskrivelse, vurdering og dokumentasjon av tiltaket og oppnådde resultater. Videre må nominasjonen vise hvordan tiltaket kan videreutvikles og hvordan resultater kan brukes av andre på tvers av fagområder og institusjoner.

Følgende spørsmål kan være til hjelp:

* Hva gjør tiltaket nyskapende sett i lys av liknede utdanninger og på tvers av fagfelt?
* Hva gjør tiltaket oppdatert og relevant for arbeidslivet?
* Hvordan gjennomføres samarbeidet mellom studenter, ansatte og arbeidslivet, og hva fører samarbeidet til?
* Hvordan bygger tiltaket på eksisterende utviklingsarbeid og erfaringer?
* Hvordan har tiltaket bidratt vesentlig til utvikling og forbedring av utdanningskvaliteten?
* Hvordan har tiltaket forbedret studentenes læring?
* Hvilke utfordringer søker tiltaket å løse? Hvordan bidrar tiltaket til å løse disse utfordringene?
* Hvilke ideer og planer finnes for videreutvikling av tiltaket?
* Hvordan kan resultater brukes av andre på tvers av fagområder og institusjoner? Finnes det allerede eksempler på dette?

Nominasjonen skal **ikke overskride sju sider**.

Nominasjonen skal kunne leses uavhengig av vedlegg. Antall vedlegg og omfanget av disse må begrenses til det som vurderes som helt nødvendig for nominasjonen, og ikke overskride ti sider.

Til nominasjonen skal det følge et oversendelsesbrev underskrevet av styreleder.

Nominasjonen sendes kun elektronisk. E-postadressen er [postmottak@nokut.no](mailto:postmottak@nokut.no).

Merk e-posten med «Utdanningskvalitetsprisen for fagskoler 2017».

**Generell informasjon om tiltaket**

|  |  |
| --- | --- |
| **Institusjon som nominerer:** |  |
| **Kontaktperson for nominasjonen:** |  |
|  |  |
| **Navn på tiltaket:** |  |
| **Når ble tiltaket satt i gang:** |  |
| **Kontaktperson for tiltaket:** |  |

**Kort om tiltaket:**

**Hvordan tiltaket oppfyller kriteriene for Utdanningskvalitetsprisen:**